Joshua Gorges. Joshua Daniel Gorges (Joshua Daniyel Jorges) (1984-yil 14-avgustda tugʻilgan) – kanadalik sobiq professional xokkey himoyachisi. Joshua Gorges nemislardandir (uning bobosi va buvisi Germaniyadan Kanadaga koʻchib kelgan). Joshua Gorges Milliy xokkey ligasida (NHL): San Jose Sharks", „Montreal Canadiens“ va „Buffalo Sabres“ xokkey jamoalarida oʻynagan edi. Oʻyin faoliyati. Yoshligida Joshua Gorges 1998-yilda Quebecdagi Xalqaro Pee-Wee xokkey turnirida Kelowna shahridagi kichik xokkey jamoasi bilan oʻynagan. 2004—2005-yilgi NHL lokavti paytida Joshua Gorges „San Jose Sharks“ xokkey klubining Amerika xokkey ligasi (AHL) filiali „Cleveland Barons“ xokkey jamoasida oʻynadi. 2007-yil 25-fevralda Joshua Gorges Craig Rivet cevaziga „Montreal Canadiens“ xokkey klubiga almashtirildi. 2008-yil 9-iyulda „Montreal Canadiens“ xokkey klubi Joshua Gorges bilan 3 yillik 3,3 million dollarlik shartnoma imzoladi. 2010-yil 10-fevralda „Washington Capitals“ xokkey klubiga qarshi oʻyinda Joshua Gorgesning boshining chap tomoniga Mike Green shaybasi bilan zarba berdi. Shundan soʻng, Gorges bir necha daqiqa muz ustida harakatsiz qoldi va boshidan qon oqdi. Oxir-oqibat unga jamoa shifokorlari yordam berishdi. 2011-yil 22-iyuldaJoshua Gorges „Montreal Canadiens“ xokkey klubi bilan bir yilga 2,5 million dollarlik shartnoma imzoladi. 2012-yilning 1-yanvarida Joshua Gorges „Montreal Canadiens“ xokkey klubi bilan olti yillik 23,4 million dollarlik yangi shartnoma imzoladi. 2014-yilning 1-iyulida Joshua Gorges „Buffalo Sabres“ xokkey klubi safiga qoʻshildi. Joshua Gorges 2017—2018-yilgi mavsumda „Buffalo Sabres“ xokkey klubi safida oʻtkazdi. Shundan soʻng, 2019-yil 14-yanvarda Joshua Gorges NHLdagi faoliyatini yakunlaganini eʼlon qildi.